Trieda: **II. NŠS** 19. 3. 2020

Predmet: **SJL**

CVIČENIE

**Ukážka:** *H. G. Wells – Vojna svetov*

Marťania si vypočítali svoj postup s obdivuhodnou dômyselnosťou — ich matematická veda zrejme prevyšuje našu — a pripravovali sa temer s dokonalou jednomyseľnosťou. Keby nám to dovolili naše prístroje, boli by sme ich zhon videli ešte v devätnástom storočí. Ľudia, ako Schiaparelli, pozorovali červenú planétu — je čudné mimochodom, že Mars cez nesčíselné storočia menovali hviezdou **vojny** — ale sa im nepodarilo vysvetliť pohyblivé zjavy, ktoré tak správne zaznamenali. Cez celý ten čas sa asi Marťania pripravovali.

V roku 1894, v čase opozície, na osvetlenej strane hviezdnej plochy zbadali jasnú žiaru; najprv ju videli v lickskej hvezdárni, potom ju videl Perrotin v Nizze, a potom aj iní pozorovatelia. **Anglickí čitatelia** sa o nej dozvedeli z odborného časopisu „Nature“, zo dňa 2. apríla. Náchylný som myslel, že Marťania práve vtedy liali a osádzali ohromné delo, z ktorého na nás potom strieľali. V čase dvoch nasledujúcich opozícií bolo vidieť pozdĺž miesta, kde sa ukázala žiara, posiaľ neobjasnené znamenia.

**Úlohy:**

1. aký druh románu/literatúry predstavuje ukážka?

2. aký slohový postup je použitý v druhom odseku ukážky:

 a) úvahový

 b) opisný

 c) výkladový

 d) rozprávací

3. v akých informačných zdrojoch by ste hľadali údaje o Marse?

4. ako vzniklo slovo Marťan:

 a) skladaním b) odvodzovaním

 c) skracovaním

5. aký druh číslovky je použitý v prvom odseku ukážky? Zapíšte ju číslom.

6. ktoré tvrdenie o ukážke nie je pravdivé:

 a) Marťania sú vyspelejší ako my.

 b) Čitatelia sa o žiare dozvedeli 2. apríla 1895.

 c) Keby nám to technika dovolila, mohli sme útok z Marsu predvídať.

 d) Marťania v útoku na ľudí použili delo.

7. z druhého odseku ukážky vypíšte vokalizovanú predložku

8. vypíšte združené pomenovanie, ktoré je synonymom slova *Mars*

9. aký vetný člen predstavuje zvýraznené slovo v prvom odseku:

a) priamy predmet

 b) nezhodný prívlastok

 c) doplnok

 d) nepriamy predmet

10. zvýraznené slovné spojenie z druhého odseku napíšte gramaticky správne v N sg., keby nestálo na začiatku vety

11. aký vetný člen predstavuje podčiarknutá časť vety z druhého odseku?

\* vypracovať do zošita